als_Latn dik_Latn ron_Latn
Brazilianët spiunojnë Kilin me helikopter
Kili po ushtronte skemat për përballjen me Brazilin në 1/8 e finales kur mbi fushë u stacionua një helikopter që po transmetonte pamje live për televizionin nacional, TV Globo.
Politiko
E Premte, 27 Qershor 2014 | 17:24
0 Komente.
Seanca stërvitore e Kilit u ndërpre të enjten për pak kohë pasi një helikopter, pronë e një televizioni brazilian, u vërejt se po spiunonte ushtrimet e ekipit në fushën stërvitore në afërsi të Belo Horizonte.
Amerikano jugorët përgatiteshin për përballjen me Brazilin në 1/8 e finales në Estadio Mineirao të shtunën, ndërsa helikopteri po transmetonte pamje live për televizionin nacional, TV Globo.
Trajneri i Kilit Jorge Sampaoli e ndërpreu shpejt seancën deri sa nuk u bind se helikopteri ishte larguar nga qendra trajnuese në Toca da Raposa.
Seanca filloi pas një pushimi të shkurtër, por megjithatë zgjati rreth 50 minuta më shumë se që ishte planifikuar, ndërsa gazetarët po prisnin jashtë në rrugë për të marrë intervistat e tyre.
“Nuk na pengonte shumë”, tha mbrojtësi Mauricio për gazetarët në konferecën e shtypit pas trajnimit, e cila po ashtu filloi me vonesë.
“Por trajneri brengosej se mos po na i kuptonin lëvizjet dhe mënyrën e përgatitjes për ndeshjen”
Pastaj Mauricio u tall: “U përpoqëm ta godasim (helikopterin) me topa, por nuk arritëm”!
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn